《次韵荅天台杨景羲拟杜陵曲江体五首 其五》
元代·洪焱祖

洞天夜宴桃花下，座中都是能文者，银烛穿山闹车马。

当年此会几人存，安得云龙逐东野。

作者简介：（1267—1329）元徽州歙县人，字潜夫，号杏庭。由平江路儒学录迁绍兴路儒学正，调衢州路儒学教授，擢处州路遂昌县主簿，以休宁县尹致仕。有《杏庭摘稿》、《尔雅翼音释》等。